Lav et referat af nedenstående tekst:

Tekst:
Der er stor undren fra politikere og lokale i Vrå over, at et nystartet botilbud har kunnet vinde en kæmpe millionordre hos Udlændingestyrelsen, hvor de skal tage sig af særligt krævende og sårbare afviste asylansøgere. Nu melder bostedernes landsorgansation sig på banen. Her kender man intet til de tre mænd bag projektet. - Jeg kender ikke det her sted, fordi de er ikke medlemmer af LOS (Landsorganisationen for sociale tilbud, red.), så vi har ikke kendskab til botilbuddet, siger Trine Schaldemose, politisk chef for Landsorganisationen for sociale tilbud. Igen i dag var der stille på Botilbuddet Nordens adresse på Bakkevej i Vrå, da vi på TV2 Nord slog vejen forbi, og naboerne har endnu ikke modtaget den information fra Botilbuddet Norden, som udlændingestyrelsen har pålagt, at de skulle give dem om projektet. - Jeg er meget ked af, at det her informationsmøde blev aflyst. Jeg ville nemlig gerne høre, hvordan man vil tackle de her mennesker, siger Sven Bertelsen, der er nabo til Botilbuddet Norden og byrådsmedlem (S) i Hjørring Kommune. Stiftere forholder sig tavse Kritikken har de seneste dage haglet ned over Udlændingestyrelsen og det nyetablerede bosted, efter det blandt andet er kommet frem, at stedet kun er godkendt til at have syv personer boende og ikke 18-20, som der er indgået kontrakt om. På TV2 Nord ville igen i dag gerne have spurgt de tre stiftere Lasse Tvede Rasmussen, Lasse Helmer Gadekær og Kristian Vive Pedersen om, hvordan de vil løse opgaven i Vrå, og hvordan de kunne vinde en kæmpe millionordre hos Udlændingestyrelsen uden at have de rette tilladelser på plads, men heller ikke i dag har det været muligt for hverken os eller naboerne i Vrå at komme i kontakt med dem. Kontrakten med udlændingestyrelsen indeholder en lang række meget specifikke krav til både pædagogik, bemanding, indkvarteringsforhold og krav til personale. Der er tale om krævende borgere med blandt andet svære psykiatriske diagnoser, personlighedsforstyrrelser og fysiske og psykiske handicap. - Det er et vikarbureau, som jeg forstår det. Hvor vil de skaffe kvalificeret personale fra? Jeg kan godt være i tvivl om, hvorvidt de kan det, lyder det fra Sven Bertelsen. Flere kilder fortæller, at det vil kræve mindst 50 ansatte at håndtere opgaven, og de siger endvidere, at det bliver vanskeligt at rekruttere ansatte med de rette kvalifikationer til at løse opgaven. - Vi oplever allerede store udfordringer med at rekruttere. Jeg kan ikke sige det med sikkerhed, men min forventning vil være, at det også bliver svært for et nyt botilbud, siger Trine Schaldemose. Ikke pålagt samme krav Det er normalt Socialtilsynet, som godkender og fører tilsyn med, om bostederne opfylder en lang række krav. Men Botilbuddet Norden skal ikke opfylde de normalt strenge krav i serviceloven, da der er tale om afviste asylansøgere. De er underlagt udlændingelovgivningen, hvor styrelsen hyrer og fører tilsyn. På TV2 Nord ville vi gerne have talt med udlændinge- og integrationsminister Kaare Dybvad Bek (S), men han har henvist os til Udlændingestyrelsen. De er kommet med et skriftligt svar, hvor de blandt andet skriver følgende: - Det er Udlændingestyrelsens vurdering, at det med kravene i opgavebeskrivelsen, herunder om socialpædagogisk baggrund eller tilsvarende erfaring sikres, at det er egnet og kvalificeret personale, som løser opgaven. Mens borgerne i Vrå de seneste dage har delt deres bekymringer over udsigten til det nye botilbud,  maner borgmesteren i Jammerbugt Kommune, Mogens Christen Gade til besindighed. Det kan du læse mere om her

Referat:
Landsorganisationen for sociale tilbud har intet kendskab til de tre mænd bag projektet, og Botilbuddet Norden er ikke medlem af brancheorganisationen.